मार्च 2019 तक समस्त इच्छुक परिवारों को बिजली का कनेक्शन मिल जाएगा। उन्होंने करदाताओं का भी आभार प्रकट करते हुए कहा  आपके कर ने पीढियों से अंधेरे में जिंदगी बिता रहे गरीबों के लिए बिजली के कनेक्शन्स का भुगतान किया। उजाला योजना पर टिप्पणी करते हुए वित्त मंत्री ने कहा कि सरकार और निजी क्षेत्र के मिलेजुले प्रयासों से 143 करोड़ एलईडी बल्ब बेचे जा चुके हैं और इसके परिणामस्वरूप निर्धन और मध्य वर्गीय परिवारों के बिजली के बिलों में प्रति वर्ष लगभग 50000 करोड़ रुपये की बचत हुई है।